turjo4nis/wikipedia-bn-dump-20250701 huggingface dataset:
পূর্ব তিমুরের জাতীয় পতাকা

পূর্ব তিমুর (Timor-Leste) এর জাতীয় পতাকা ২০০২ সালে প্রবর্তিত হয়। এটি ১৯৭৫ সালের পতাকাটির অনুরূপ।

২০০২ সালের ১৯শে মে, এবং স্বাধীনতা দিবস ২০শে মের প্রথম প্রহরে জাতিসংঘের পতাকা নামিয়ে নিয়ে স্বাধীন পূর্ব তিমুরের পতাকা উত্তোলন করা হয়।

পূর্ব তিমুরের সংবিধান অনুসারে এই পতাকার হলুদ ত্রিভুজটি পূ্র্ব তিমুরের ইতিহাসের ঔপনিবেশিক আমলের প্রতীক। কালো ত্রিভুজটি জ্ঞানের পথের যে বাধা অতিক্রম করতে হবে, তার প্রতীক। আর পতাকার নিচের দিকের লাল বর্ণটি স্বাধীনতার সংগ্রামের তাৎপর্যবাহী, এবং সাদা তারকাটি শান্তির প্রতিভূ।

পতাকার সরকারি বর্ণনা 

তিমুরের সংবিধানের প্রথম অংশের ১৫তম অনুচ্ছেদে পতাকার বর্ণনা এভাবে দেয়া হয়েছে -

"The national flag is rectangular and is formed by two isosceles triangles, the bases of which are overlapping. One triangle is black and its height is equal to one-third of the length overlapped to the yellow triangle, whose height is equal to half the length of the Flag. In the center of the black triangle there is a white star of five ends, meaning the light that guides. The white star has one of its ends turned towards the left side end of the flag. The remaining part of the flag is red."

অন্যান্য পতাকা 

১৯৯৮ সালে পর্তুগালে অনুষ্ঠিত তিমুরের রাজনৈতিক দলসমূহের প্রতিনিধিদের সভায় অন্য একটি পতাকার প্রস্তাব রাখা হয়েছিলো। এই পতাকাটি ছিলো সিএনআরটি (CNRT), অর্থাৎ পূর্ব তিমুর জাতীয় সংগ্রাম পরিষদ (Conselho Nacional de Resistência Timorense) এর পতাকা। সিএনআরটি'র জনপ্রিয়তার কথা মাথায় রেখে ঐ সভায় এই পতাকাটিকে অস্থায়ী জাতীয় পতাকা হিসাবে গ্রহণ করা হয়। ২০০২ সালে বর্তমানের পতাকাটি এই পতাকার স্থলাভিষিক্ত হয়।

দেশ অনুযায়ী পতাকা
পূর্ব তিমুর
পূর্ব তিমুরের জাতীয় প্রতীক
এশিয়ার পতাকা
জাতীয় পতাকা
লাওসের জাতীয় পতাকা

লাওসের বর্তমান জাতীয় পতাকাটি (Lao: ທຸງຊາດລາວ; thungsad Lāo) ১৯৭৫ সালের ২রা ডিসেম্বর তারিখ হতে প্রবর্তিত হয়। এই পতাকাটি পূর্বে ১৯৪৫ সালে স্বল্পস্থায়ী জাতীয়তাবাদী লাওস সরকার ব্যবহার করেছিলো।

বর্ণনা 
পতাকাটিতে রয়েছে তিনটি আনুভূমিক অংশ, যার মাঝের নীল রঙের অংশটি উপর ও নিচের লাল অংশের চাইতে প্রস্থে দ্বিগুণ। পতাকার কেন্দ্রে রয়েছে একটি সাদা বৃত্ত। বৃত্তটির ব্যাস নীল অংশের উচ্চতার ০.৮ গুণ। পতাকাটির দৈর্ঘ্য ও প্রস্থের অনুপাত ২:৩।

পতাকার লাল বর্ণটি লাওসের স্বাধীনতা সংগ্রামে বিসর্জিত রক্তের প্রতীক। নীল বর্ণটি দেশের সমৃদ্ধির প্রতীক। সাদা বৃত্তটি মেকং নদীর উপরে উদীত চাঁদের মতো, এবং এটি কমিউনিস্ট সরকারের অধীনে দেশের একতার তাৎপর্যবাহী।

পূর্বের পতাকা 
১৯৫২ হতে শুরু করে ১৯৭৫ সালে রাজতন্ত্রের পতন হওয়ার পূর্ব পর্যন্ত লাওসে প্রচলিত ছিলো লাল বর্ণের একটি পতাকা,. যার মধ্যস্থলে ছিলো সাদা বর্ণের তিন মাথা বিশিষ্ট একটি হাতি, যা দেবতা ঐরাবতের প্রতীক। হাতির উপরে ছিলো নয় ভাঁজের একটি ছাতা, আর হাতিটি একটি পাঁচ স্তরের বেদীর উপরে বসে ছিলো। সাদা হাতি দক্ষিণ পূর্ব এশিয়াতে রাজ বংশের প্রতীক। এর তিনটি মাথা লাওসের তিনটি প্রাচীন রাজ্য - ভিয়েনতিয়েন, লিয়াংপ্রবাং, এবং জিএংখৌং, এর প্রতীক। নয় মাথা বিশিষ্ট ছাতাটিও একটি রাজকীয় প্রতীক, যা বৌদ্ধ ধর্মের সুমেরু পর্বতের প্রতীক। বেদীটি ছিলো দেশের আইন শৃংখলার পরিচায়ক।

আরও দেখুন 

লাওস
দেশ অনুযায়ী পতাকা
জাতীয় পতাকা
করমণ্ডল উপকূল

ভারতীয় উপদ্বীপের দক্ষিণ পূর্ব উপকূলের নাম করমণ্ডল উপকূল ()। এটি বঙ্গোপসাগরের সংলগ্ন। এর উপর সমগ্র তামিলনাড়ু ও অন্ধ্রপ্রদেশ রাজ্যের উপকূল অংশ পড়ে। এই উপকূলের দক্ষিণ অংশে উপকূল থেকে একটু জমির ভিতরে পূর্বঘাট পর্বতমালা তীরের সমান্তরালে অবস্থিত। অনেক নদী পূর্ব ঘাটকে কেটে বিচ্ছিন্ন কয়েকটি অংশে ভাগ করেছে।

করমণ্ডল উপকূলে বছরে দু-বার বৃষ্টিপাত হয়। মৌসুমি বায়ু ফিরে যাওয়ার ফলে আকাশ প্রায় মেঘমুক্ত থাকে। তাই এই সময় খুব একটা বৃষ্টিপাত ঘটেনা। তবে প্রত্যাগমনকারী মৌসুমি বায়ুর প্রভাবে করমণ্ডল উপকূলে বৃষ্টিপাত হয়।

 
ভারতের ভূগোল
ভারতের উপকূল
দক্ষিণ ভারত
ভারতের অঞ্চল
অন্ধ্রপ্রদেশের অঞ্চল
তামিলনাড়ুর অঞ্চল
ডেনিশ ভারত
ওলন্দাজ ভারত
ফরাসি ভারত
প্রাক্তন ফরাসি উপনিবেশ
কাঁটাচুয়া

কাঁটাচুয়া () শজারু-সদৃশ কাঁটাধারী স্তন্যপায়ী জন্ত। স্তন্যপায়ী জন্তটির মুখ ছাড়া সারা গা জুড়ে অসংখ্য কাঁটা। তবে কাঁটাগুলি সজারুর তুলনায় অনেক ছোট। কাঁটাচুয়ার প্রায় ১৭টি প্রজাতি মিলিয়ে এরিনাসিওমর্ফা বর্গের এরিনাসি পরিবার। কাটাচুয়া সাধারণত ইউরোপ, এশিয়া, আফ্রিকা এবং নিউজিল্যান্ডের কয়েকটি অংশে পাওয়া যায়।অস্ট্রেলিয়া এবং আমেরিকা মহাদেশে কাটাচুয়া পাওয়া যায় না।

তথ্যসূত্র 

স্তন্যপায়ী প্রাণী
ঘূর্ণায়মান প্রাণী

th:เฮดจ์ฮอก
uk:Їжакоподібні
চেন্নাই ওপেন

চেন্নাই ওপেন ভারতের তামিলনাড়ু অঙ্গরাজ্যের রাজধানী চেন্নাইয়ে অনুষ্ঠিত একটি বাৎসরিক টেনিস প্রতিযোগিতা। প্রতিযোগিতাটি পুরুষ টেনিসের পেশাদার এটিপি টুরের অন্তর্ভুক্ত এবং জানুয়ারির প্রথম সপ্তাহে অনুষ্ঠিত হয়।

তথ্যসূত্র 

টেনিস প্রতিযোগিতা
তামিল নাড়ুর সংস্কৃতি
১৯৯৬-এ মহারাষ্ট্রে প্রতিষ্ঠিত
হার্ড কোর্ট টেনিস প্রতিযোগিতা
টাটা গ্রুপ
আইটিসি লিমিটেড
নারিন্দা

নারিন্দা বাংলাদেশের রাজধানী ঢাকা শহরের পুরান ঢাকা অঞ্চলের একটি এলাকা। মধ্যযুগে মোগল শাসনামল থেকেই এখানে জনবসতি রয়েছে। এই এলাকাটির নাম এসেছে নারায়ণদিয়া শব্দের অপভ্রংশ হতে, যার অর্থ হলো নারায়ণের দ্বীপ।

১৬৪০ খ্রিস্টাব্দে ঢাকায় আগমনকারী পর্তুগিজ পরিব্রাজক ও ভ্রমণকারী সেবাস্তিয়ান মানরিকের বর্ণনায় নারিন্দার উল্লেখ পাওয়া যায়। সে সময় এই এলাকাটি ছিলো সুবা বাংলার রাজধানী ঢাকা শহরের পূর্ব সীমান্ত। পরবর্তীকালে, বিশেষ করে ইংরেজ শাসনামলে ঢাকা শহরের লোকসংখ্যা যখন কমে আসে, তখন নারিন্দা প্রায় জনশূন্য হয়ে পড়ে। ঊনবিংশ শতকের শেষ ভাগে গেন্ডারিয়া ও নারিন্দা এলাকাকে আবাসিক এলাকা হিসাবে গড়ে তোলা হয়।

দর্শনীয় স্থাপনা
নারিন্দা এলাকাতে ঢাকা শহরের খ্রিস্টান সম্প্রদায়ের কবরস্থান অবস্থিত। নারিন্দা এলাকাতেই ১৬২৮ খ্রিস্টাব্দে পর্তুগিজ ধর্মপ্রচারকেরা ঢাকার প্রাচীনতম গির্জা চার্চ অফ দি অ্যাসাম্পশন প্রতিষ্ঠিত করেন। 
এছাড়া পুরনো ঢাকার সবচেয়ে পুরাতন মুসলিম স্থাপনার নিদর্শন হিসাবে অনুমিত বিনত বিবির মসজিদ এখানে অবস্থিত।

 গুরুদাস সরকার লেন
 মনির হোসেন লেন
 শরৎগুপ্ত রোড
 নারিন্দা লেন
 ভজহরি সাহা স্ট্রীট
 লালমোহন সাহা স্ট্রীট
 বসুবাজার লেন
 শাহ সাহেব লেন 
 ভগবৎসাহা শঙ্খনিধি লেন

তথ্যসূত্র

আরও দেখুন 
 নূর হোসেন

ঢাকা
পুরান ঢাকা
ঢাকার পাড়া
ঢাকা বিভাগের জনবহুল স্থান
পল্লব সাম্রাজ্য

পল্লব সাম্রাজ্য দক্ষিণ ভারতের একটি প্রাচীন ও মধ্যযুগীয় সাম্রাজ্য। খ্রিস্টীয় ২য় থেকে ৯ম শতাব্দী পর্যন্ত এই সাম্রাজ্যের অস্তিত্ব ছিল। সাতবাহন সাম্রাজ্যের পতনের পর পল্লবদের উত্থান ঘটে। পল্লব শাসকেরা আগে সাতবাহন সাম্রাজ্যের অধীনস্থ সামন্ত রাজা ছিলেন। এদের উৎস সম্পর্কে একাধিক কিংবদন্তি প্রচলিত আছে।

উৎস 

প্রাচীন তামিল দেশ তামিলাকম শাসন করেছিল প্রধানত তিনটি রাজবংশ: চোল, চের ও পাণ্ড্য। তামিলাকমের তিনটি অঞ্চল চোলনাড়ু, চেরনাড়ু ও পাণ্ড্যনাড়ু নামে পরিচিত ছিল। এর মধ্যে পল্লবদের নামের উল্লেখ পাওয়া যায় না। কারণ পল্লবরা স্থানীয় শাসক ছিল না। তারা ছিল বহিরাগত। তামিল গ্রন্থ অহনানুরু-তে প্রথম পল্লব অঞ্চলের উল্লেখ পাওয়া যায়। এই বইতে দুটি তিরিয়ানের উল্লেখ আছে। তার মধ্যে পুরনো তিরিয়ানটি নেলোর জেলার গুডুরে। এই রাজ্যটি তিরুপতি বা তিরুভেঙ্কটম পর্যন্ত প্রসারিত ছিল। ছোটো তিরিয়ানটির রাজধানী ছিল কাঞ্চীপুরম। সঙ্গম রচনা পেরুমবনররুপাটাই-তে ছোটো তিরিয়ানটিকে (ইলাম তিরিয়ান নামে পরিচিত) সূর্য বংশীয় রাজা ইক্ষবাকুর রাজ্য বলে উল্লেখ করেছে। পরবর্তীকালে লেখা টীকা অনুযায়ী ইনি ছিলেন এক চোল রাজা ও নাগা রাজকুমারীর অবৈধ সন্তান।

কালহস্তি ও তিরুপতি অঞ্চলের বাসিন্দা তামিল তোন্ডাইমন উপজাতির বেশ কিছু মানুষকে রাজ্যভাগের সময় অন্ধ্রপ্রদেশের ভাগে ফেলা হয়েছিল। পি টি শ্রীনিবাস আয়েঙ্গারের মতে, “তোন্ডাইয়ার” মানে হল “যে উপিজাতির প্রতীক ছিল তোন্ডাই লতা”। তোন্ডাই বা কোকিনিয়া ইন্ডিকা আধুনিক তামিল ভাষায় সাধারণত “কোভাই” নামে পরিচিত। তবে “দন্ডে” কথাটি তেলুগু ভাষায় গাছের সাধারণ নাম। যদিও পল্লব রাজত্বকালে তেলুগু ভাষার অস্তিত্ব ছিল না।

রাজাগণ
 Simhavishnu (575–600)
 Mahendravarman I (600–630)
 নরসিংহবর্মন ১ (মামল্ল নামে পরিচিত ছিলেন) (630–668) - তার নামে প্রাচীন বন্দর মহাবলীপুরম এর স্থলে মামল্লপুরম এর পত্তন হয়। 
 Mahendravarman II (668–672)
 Paramesvaravarman I (670–695)
 নরসিংহবর্মন ২ (700-728) - তার আমলে বিখ্যাত মহাবলীপুরমের তট মন্দির প্রতিষ্ঠা হয়। 
 Paramesvaravarman II (728–731)
 Nandivarman II (Pallavamalla) (732–796) son of Hiranyavarman of Kadavakula
 Dantivarman (795–846)
 Nandivarman III (846–869)
 Aparajitavarman (879–897)

পাদটীকা

তথ্যসূত্র

বহিঃসংযোগ 

 

দক্ষিণ ভারত
এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
তামিলনাড়ুর ইতিহাস
৩য় শতাব্দীতে ভারতে প্রতিষ্ঠিত
অন্ধ্রপ্রদেশের ইতিহাস
শাঁখারিবাজার

শাঁখারিবাজার বাংলাদেশের রাজধানী ঢাকা শহরের পুরান ঢাকার একটি ঐতিহাসিক এলাকা। ঢাকা বিখ্যাত ছিল শাঁখারীদের তৈরী শাঁখার জন্য। এটি বুড়িগঙ্গা নদীর কাছে ইসলামপুর রোড ও নওয়াবপুর রোডের সংযোগস্থলে অবস্থিত। এই এলাকায় বসবাসকারী শাঁখারীদের নামানুসারেই এলাকাটির নামকরণ করা হয়েছে। শাঁখারীরা বংশগত ভাবে শাঁখা তৈরির কাজে নিয়োজিত। ঢাকার শাঁখারীদের আবাসিক এলাকা ছিল শাঁখারী বাজার, যা এখনও বহন করছে সেই ঐতিহ্য।

ইতিহাস 
জেমস ওয়াইজের ১৮৮৩ খ্রিস্টাব্দের বর্ণনা অনুসারে ঢাকায় ঐ সময় ৮৩৫ জন শাঁখারী বসবাস করতেন। ধারণা করা হয় যে, বল্লাল সেনের শাসনামলে শাঁখারীরা পূর্ববঙ্গে আগমন করে। তখন তারা বিক্রমপুর এ একটি বাজার - শাঁখারী বাজার এ অবস্থান করতেন। সতের শতকে মোগল শাসনামলে খাঁজনা বিহীন লাখেরাজ জমি প্রদান করে শাঁখারীদেরকে ঢাকা শহরে নিয়ে আসা হয়। শাঁখারীরা ঢাকায় এসে যে অঞ্চলে বসবাস শুরু করেছিল তা আমাদের কাছে বর্তমানে পরিচিত শাঁখারী বাজার নামে।

সপ্তদশ শতকের মোগল সুবেদার ইসলাম খাঁর সেনাপতি মির্জা নাথান এর লেখায় শাঁখারিবাজারের উল্লেখ রয়েছে। ১৯৭১ সালের ২৫ মার্চ হানাদার বাহিনী শাঁখারী বাজার গুরিয়ে দিয়েছিল। স্বাধীনতার পর শাঁখারীরা আবার এসে বসবাস শুরু করে সেই জায়গায়।

স্থাপত্য ও অন্যান্য উল্লেখযোগ্য বৈশিষ্ট্য 
শাঁখারীদের বাসগৃহ ও এর স্থাপত্য স্বতন্ত্র ধরনের। জেমস ওয়াইজ এর কারণ দর্শন করেছেন এভাবে যে, শাঁখারীদের যে লাখেরাজ জমি দেয়া হয়েছিল তা ছিল আয়তনে অনেক ক্ষুদ্র। সেই আয়তন মেনেই নির্মিত হত বাসগৃহ।
বাসগৃহের সামনের মূল ফটক হত ছয় ফিটের মত। এরপর বিশ-ত্রিশ ফিটের মত লম্বা করিডোর চলে যেত ভিতরে। এরপর দালানগুলো পশ্চাতদিকে বিশ গজ মত প্রসারিত।

বাসগৃহ গুলো অধিকাংশই চারতলা। দুইটি বাসগৃহের মধ্যবর্তী দেয়াল লাগোয়া, দরজা বা জানালা বিহীন এবং মধ্যবর্তী কোন ফাঁকা জায়গা নেই। একতলার উপরের মধ্যবর্তী স্থান ছোট প্রাঙ্গনের ন্যায় খোলা রাখা হয়।

চিত্রশালা

আরও দেখুন 
 পুরান ঢাকা
 টমটম
 নবাবপুর সড়ক

তথ্যসূত্র 

ঢাকার পাড়া
ঢাকা জেলার দর্শনীয় স্থান
১৮৮৩-এ প্রতিষ্ঠিত
বাংলাদেশের হাটবাজার
পুরান ঢাকা
ঢাকার ভবন ও স্থাপনা
ঢাকার ভূগোল
বাংলাদেশে হিন্দুধর্ম
ভাম

ভাম এবং খট্টাশ বা খাটাশ () হলো মার্জারপ্রতিম (বিড়ালের মত) বা ফেলিফর্মিয়া উপবর্গের ভিভেরিডে গোত্রের শ্বাপদ বর্গের স্তন্যপায়ী প্রাণী। কিন্তু শ্বাপদ বর্গ হলেও এরা ফেলিডে (আসল বিড়াল) গোত্রের নয়। বৈজ্ঞানিক নাম Viverra civetta। এটি নিশাচর প্রাণী। এদের দেহাকৃতি বিড়ালের মতো। দেহ দীর্ঘ, পা ছোট। এদের দেহে সুগন্ধ গ্ল্যান্ড থাকে।

তথ্যসূত্র 

শ্বাপদ
স্তন্যপায়ীর সাধারণ নাম
আফ্রিকার স্তন্যপায়ী
এশিয়ার স্তন্যপায়ী
সিঙ্গাপুরের জাতীয় পতাকা

সিঙ্গাপুরের জাতীয় পতাকা দুইটি অনুভূমিক অংশ নিয়ে গঠিত। এর নিচেরটি সাদা এবং উপরেরটি লাল।

 লাল বর্ণের অংশটি মানুষের সার্বজনীন ভ্রাতৃত্ব ও সাম্যবোধের প্রতীক
 সাদা বর্ণের অংশটি বিশুদ্ধতা ও পবিত্রতার প্রতীক

উপরে বাম দিকের কোনায় একটি সাদা নতুন চাঁদ ও ৫টি সাদা তারকা বৃত্তাকারা সাজানো আছে। চাঁদটি উদীয়মান দেশের প্রতীক, এবং ৫টি তারা হলো গণতন্ত্র, শান্তি, প্রগতি, ন্যায়বিচার ও সাম্য - এই পাঁচটি আদর্শের তাৎপর্যবাহী।

আরও দেখুন 

সিঙ্গাপুর
দেশ অনুযায়ী পতাকা
সিংগাপুরের পতাকা
সিঙ্গাপুরের জাতীয় প্রতীক
সিঙ্গাপুরের পতাকা
জাতীয় পতাকা
শাঁখারী

শাঁখারী একটি পেশাগত গোষ্ঠী যা মূলতঃ ভারত উপমহাদেশে (বিশেষ করে পূর্ব ভারতের উপকূলবর্তী এবং নদীতীরবর্তী অঞ্চলে) দেখা যায়। শাঁখারী অর্থাৎ শাঁখ বা শঙ্খ দ্বারা কারুকার্য করে যারা। শঙ্খ একধরনের বড় সাদা লোনা জলের (বা সামুদ্রিক) শামুক যার খোল দিয়ে অলঙ্কার, বাদ্যযন্ত্র, ইত্যাদি তৈরি করা শাঁখারীদের পেশা।

শাঁখারীদের প্রধান পণ্য হল শাঁখা যা শাঁখ দিয়ে তৈরি একরকম চুড়ি। তবে শাঁখার বিশেষত্য হল হিন্দু সধবা মহিলাদের সধবাত্বের চিহ্ন কয়েকটির (শাঁখা, পলা, লোহা, সিঁদুর) মধ্যে একটি। এছাড়া শাঁখারীদের অন্যান্য বহুল বিক্রীত পণ্যের মধ্যে অন্যতম হল বাজানোর শাঁখ যা হিন্দুদের পূজা পার্বণে শুভমুহুর্তে বাজানো হয়। শাঁখের শীর্ষ কেটে ছিদ্র করা হয়। তাতে ফুঁ দিলে তীক্ষ্ণ আওয়াজ (শঙ্খধ্বনি) হয়।

পেশাভিত্তিক গোষ্ঠী
বালি (দ্ব্যর্থতা নিরসন)

বালি দ্বারা যা যা প্রকাশ করতে পারে:

 বালি, পদার্থ 
 বালিশ, বস্তু
 বালি জগাছা সমষ্টি উন্নয়ন ব্লক, পশ্চিমবঙ্গের হাওড়া জেলার হাওড়া সদর মহকুমার একটি ব্লক

স্থান 

 বালি, ইন্দোনেশিয়া, ইন্দোনেশিয়ার একটি দ্বীপ এলাকা ও প্রদেশ
 বালি বিধানসভা কেন্দ্র, পশ্চিমবঙ্গ বিধানসভা কেন্দ্র
 বালি পৌরসভা
 বালিয়াডাঙ্গী উপজেলা, ঠাকুরগাঁও জেলার একটি উপজেলা
শায়েস্তা খাঁর মসজিদ

শায়েস্তা খাঁর মসজিদ পুরান ঢাকার একটি অন্যতম প্রাচীন মসজিদ। কথিত আছে মসজিদটি শায়েস্তা খাঁ যখন প্রথম ঢাকায় সুবেদার হিসেবে এসেছিলেন তখন তৈরি করা হয়েছিল। ঢাকা শহরে শায়েস্তা খাঁর সুবেদার হিসেবে আসার পরে তিনি বিভিন্ন ইমারত নির্মাণ করেন সাথে তার নিজে থাকার জন্য মিডফোর্ড এলাকায় ইমারত ও মসজিদ নির্মাণ করেন। শায়েস্তা খাঁর মসজিদ নামের ছোট মসজিদটিও বুড়িগঙ্গার কোল ঘেঁষে মিডফোর্ড হাসপাতালের পিছনে অবস্থিত। বিংশ শতকের প্রথম দিকে মসজিদটি পুড়ে গেলে তা আবার পুনঃনির্মাণ করা হয়।

আরও দেখুন
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

ঢাকা জেলার মসজিদ
মুঘল মসজিদ
বার্কলি ওপেন ইনফ্রাস্ট্রাকচার ফর নেটওয়ার্ক কম্পিউটিং

বার্কলি ওপেন ইনফ্রাস্ট্রাকচার ফর নেটওয়ার্ক কম্পিউটিং (Berkeley Open Infrastructure for Network Computing - BOINC) একটি উন্মুক্ত উৎসের বৈজ্ঞানিক সফ্‌টওয়্যার যা সেটি প্রকল্পের কাজে ব্যবহৃত হয়।

বহিঃসংযোগ 

 Berkeley Open Infrastructure for Network Computing (BOINC)
 BOINC stats from The Knights who Say Ni!
 BOINC users and teams statistics (daily updated)
 Another BOINC stats website (updated daily)
 Interview with David Anderson
 Rom Walton's Blog (BOINC Developer) 
 Unofficial BOINC "Wiki" 
 BOINC miniFAQ
 BOINC Ecuador
 How-To: Join Distributed Computing projects that benefit humanity
 Another How to install and join BOINC courtesy (and aimed at new members) of BOINC@Hull
 BOINC Packages for Debian
 BOINC Packages for Fedora Core

উন্মুক্ত বৈজ্ঞানিক সফ্‌টওয়্যার
২০০২-এর সফটওয়্যার
মুক্ত বিজ্ঞান সফটওয়্যার
ক্রস-প্ল্যাটফর্ম মুক্ত সফটওয়্যার
মারলেনে ডিট্রিশ

মারলেনে ডিট্রিখ () (২৭শে ডিসেম্বর, ১৯০১ - ৬ই মে, ১৯৯২) একজন জার্মান অভিনেত্রী ও গায়িকা ছিলেন। বিংশ শতাব্দীর দ্বিতীয় দশকে একজন সাধারণ ক্যাবারে গায়িকা থেকে ক্যারিয়ার শুরু করে বছর বিশেকের মধ্যে হলিউডসহ ইউরোপের বিনোদন জগতে স্থায়ী আসন গেড়ে বসেন। জন্মসূত্রে জার্মান হলেও তিনি পরবর্তীতে মার্কিন যুক্তরাষ্ট্রের নাগরিকত্ব লাভ করেন।

জীবনী 
মারলেনে জার্মানির বার্লিন শোয়েনেবার্গ এলাকায় জন্মগ্রহণ করেন। তার পিতা মাতার নাম লুইস এরিখ অটো ডিট্রিখ ও ভিলহেলমিনা এলিজাবেথ ইওসেফাইন ফেলসিং। ব্যক্তিগত জীবনে তিনি নিভৃতচারী ছিলেন। তিনি রুডলফ ৎসিবার নামে একজন সহকারী পরিচালকের সাথে বিবাহ বন্ধনে আবদ্ধ হন। রুডলফ পরে ফ্রান্সে প্যারামাউন্ট পিকচারস -এর পরিচালক হন। রুডলফ দম্পতির একমাত্র সন্তান মারিয়া এলিযাবেথ যিবার ১৯২৪ সালে জন্মগ্রহণ করেন।

ক্যারিয়ার 
মারলেনে গত শতাব্দীর দ্বিতীয় দশকের শুরুতে ক্যাবারেতে কোরাস গায়ক হিসেবে কর্মজীবন শুরু করেন। পাশাপাশি তিনি বিখ্যাত পরিচালক ও অভিনেতা মাক্স রাইনহার্ডট-এর থিয়েটারে অভিনয় শুরু করেন। পরে ১৯৩০ দি ব্লু এনজেল নামে এক সিনেমার মধ্য দিয়ে রূপালী পর্দায় নিজের অভিষেক ঘটান। সেটি ছিলো জার্মানিতে তৈরি প্রথম সবাক চলচ্চিত্র।
 
ইউরোপের সিনেমা জগতে সফলতার সাথে অভিষেক হবার পর মারলেনে হলিউডে পাড়ি জমান। সেখানে প্যারামাউন্ট পিকচার্স-এর সাথে মরক্কো সিনেমাতে অভিনয়ের সুযোগ পান। পরে সে সিনেমাতে অভিনয়ের জন্য তিনি অস্কার নমিনেশন পান। অভিনয়ের পাশাপাশি মারলেনে একজন অসাধারণ গায়িকা ছিলেন।

বর্তমান প্রজন্মে প্রভাব 
মারলেনে ডিট্রিখ সম্ভবত জার্মানির সর্বাধিক সম্মানিত চিত্রনায়িকা। পুরো জার্মানি জুড়ে অসংখ্য থিয়েটার সড়ক শিক্ষালয় তার নাম বহন করছে।

অভিনীত উল্লেখযোগ্য চলচ্চিত্র 
১. লাভ ট্রাজেডী (১৯২৩)
২. দি লিটল নেপোলিয়ন (১৯২৩)
৩. দি ব্লু এনজেল (১৯৩০)
৪. মরক্কো (১৯৩০)
৫. এ ফরেইন এফেয়ার (১৯৪৮)
৬. এ মনটে কারলো স্টোরী (১৯৫৬)
৭. এ্যারাউন্ড দি ওয়ার্ল্ড ইন এইটি ডেজ (১৯৫৬)

মৃত্যু
১৯৯২ সালের ৬ই মে, ৯০ বছর বয়েসে মারলেনে প্যারিসে নিজ আবাসে কিডনী জটিলতায় মারা যান। ব্যক্তিগতজীবনে তিনি ঈশ্বরে অবিশ্বাসী হলেও তার শেষকৃত্য অনুষ্ঠান একটি রোমান চার্চে অনুষ্ঠিত হয়। জার্মানি, রাশিয়া, মার্কিন যুক্তরাষ্ট্রসহ একাধিক রাষ্ট্রের দূত উক্ত অনুষ্ঠানে উপস্থিত ছিলেন। দ্বিতীয় বিশ্বযুদ্ধকালীন সময় নাৎসি বাহিনীর বিরুদ্ধে তার অবস্থানের জন্য এবং যুদ্ধে অবদানের জন্য তাকে সৈন্যের ন্যায় সামরিক মর্যাদা দেয়া হয়। বার্লিন ওয়াল পতনের পর মারলেনের শেষ ইচ্ছানুসারে তার দেহ জন্মস্থানে স্থানান্তর করা হয়।

তথ্যসূত্র

বহিঃসংযোগ
 

মার্কিন চলচ্চিত্র অভিনেত্রী
জার্মান চলচ্চিত্র অভিনেত্রী
১৯০১-এ জন্ম
১৯৯২-এ মৃত্যু
উভকামী সঙ্গীতজ্ঞ
টনি পুরস্কার বিজয়ী
মার্কিন আত্মজীবনীকার
মার্কিন নাগরিকত্ব প্রাপ্ত ব্যক্তি
মার্কিন বেতার অভিনেত্রী
মার্কিন যুক্তরাষ্ট্রে জার্মান অভিবাসী
২০শ শতাব্দীর মার্কিন অভিনেত্রী
উভকামী অভিনেত্রী
২০শ শতাব্দীর মার্কিন সঙ্গীতশিল্পী
২০শ শতাব্দীর জার্মান অভিনেত্রী
২০শ শতাব্দীর মার্কিন গায়িকা
মার্কিন নাস্তিক
ফ্রান্সে মার্কিন প্রবাসী
মার্কিন টেলিভিশন অভিনেত্রী
উভকামী সঙ্গীতশিল্পী
ফ্রান্সে জার্মান প্রবাসী
মার্কিন এলজিবিটিকিউ সঙ্গীতশিল্পী
দ্বিতীয় বিশ্বযুদ্ধে নারী
মার্কিন যুক্তরাষ্ট্রের নাগরিকীকৃত নাগরিক
মধ্যচ্ছদা

মধ্যচ্ছদা মানবে দেহের অভ্যন্তরস্থ একটি পর্দা বিশেষ যা বক্ষ গহ্বর (Thoracic Cavity) থেকে উদর গহ্বর(Abdominal Cavity) কে পৃথক করে রেখেছে। এই পর্দা ঐচ্ছিক মাংসপেশী দিয়ে গঠিত। ইংরাজী ভাষায় একে বলে ডায়াফ্রাম (The Diaphragm) । অঙ্গসংস্থান বিদ্যায় ডায়াফ্রাম বলতে আরও অন্যান্য পর্দা যেমন পেলভিক ডায়াফ্রাম, ইউরোজেনিটাল ডায়াফ্রাম (Urogenital Diaphragm) বোঝালেও সাধারণত মধ্যচ্ছদাকেই নির্দেশ করে। এটির আকৃতি উল্টানো বাটির মত ও মধ্যস্থল পাতলা পর্দার মত। কিন্তু চারদিকের অংশ দেহগাত্র সংলগ্ন অংশ পেশীবহুল।

গঠন
মধ্যচ্ছদা কিছুটা উত্তল; বলা যায় গম্বুজ বা ডোমিআকৃতির একটি বিভেদক পর্দা বিশেষ। এর ঊর্দ্ধপৃষ্ঠ বক্ষগহ্বরের তলদেশ ও নিম্নপৃষ্ঠ উদরীয় গহ্বরের উপরিতল নির্মাণ করে।

ডায়াফ্রামে কিছু ছিদ্র বা ফাঁকা জায়গা আছে যার মধ্য দিয়ে কিছু কাঠামো অতিক্রম করে। এর মধ্যে তিনটি বড়-অ্যাওর্টিক বা ধমনীক,ইসোফেগিয়াল বা অন্ননালীয় ও ভেনাক্যাভাল বা শিরা এবং কিছু ছোট।

কাজ 
নিঃশ্বাস বুকের ভিতরে টানবার সময়ে মধ্যচ্ছদা-ই আমাদের প্রধান পেশী। এর পরিচালনা করে ফ্রেনিক স্নায়ু। এই স্নায়ুর তাড়নায় মধ্যচ্ছদার চারিদিকের পেশী সঙ্কুচিত হলে মধ্যচ্ছদা অনেকটা সমতল হয়ে উদরের ভিতরে নেমে আসে। ফলে বক্ষে শুন্যস্থল ও ঋণাত্মক চাপ সৃষ্টি হয়, যা প্লুরার মধ্য দিয়ে ফুসফুসে সঞ্চারিত হলে ফুসফুস প্রসারিত হয়।

শ্বসনের কাজ ছাড়াও এটি আরও কিছু কাজ করে।আন্তঃউদরীয় চাপ(Intraabdominal Pressure) বৃদ্ধির মাধ্যমে মল,মূত্র,বমি নিষ্কাশনে সাহায্য করে।

নিদানিক গুরুত্ব

তথ্যসূত্র 

মানবদেহ
বক্ষপিঞ্জর
সব্যসাচী (দ্ব্যর্থতা নিরসন)

"সব্য" শব্দটি বেদ থেকে আগত, এর আদি অর্থ ছিলো বাম। পরবর্তীকালে শব্দটি দ্বারা "ডান"ও বুঝানো হতো। সাচী শব্দটি এসেছে সাচ থেকে। সাচ অর্থ যথার্থ। সাচী অর্থ যথার্থী।
 অর্জুন, মহাভারতের তৃতীয় পাণ্ডব যিনি দুই হাতেই সমান দক্ষতায় তীর নিক্ষেপ করতেন, তাকে সব্যসাচী বলা হতো।
 বঙ্কিমচন্দ্র চট্টোপাধ্যায় একইসাথে সাহিত্যরচনায় এবং সমালোচনায় সমান দক্ষ ছিলেন বলে রবীন্দ্রনাথ ঠাকুর সাহিত্যে এই শব্দটি তার ক্ষেত্রে প্রথম ব্যবহার করেন।
 সৈয়দ সামসুল হক একাধারে কবিতা, নাটক, উপন্যাস, ছোটগল্প অর্থাৎ সাহিত্যের সকল শাখায় পদচারনা করেছেন এজন্য তাকে বাংলাদেশি সব্যসাচী লেখক বলা হয়। 
 সব্যসাচী (চলচ্চিত্র) শরৎচন্দ্র চট্টোপাধ্যায়ের পথের দাবী উপন্যাস অবলম্বনে চলচ্চিত্র, যার প্রধান চরিত্র ডাক্তার সব্যসাচী একজন বিপ্লবী নেতা।

ভারতীয় পুরুষবাচক প্রদত্ত নাম
পুরুষবাচক প্রদত্ত নাম
অতিপরিবাহিতা

অতিপরিবাহী বা সুপার-কন্ডাক্টার হল কিছু পদার্থের উপর অতিশৈত্যের প্রভাবে উদ্ভূত এমন পরিবাহী ধর্ম যাতে বিদ্যুত পরিবহনের রোধ শূন্য হয়ে যায়। অর্থাৎ একটি বর্তনী অতিপরিবাহী হলে তার মধ্যে একবার বিদ্যুৎ প্রবাহিত করে দিলে রোধজনিত তাপ ক্ষয় না থাকার ফলে, বিদ্যুৎটি কোন নতুন উৎস ছাড়াই বইতেই থাকবে। ১৯১১ সালে বিজ্ঞানী কামারলিং ওনেস অতিশৈত্যে পারদের বৈদ্যুতিক রোধ মাপতে গিয়ে ৪.২ কেলভিন তাপমাত্রায় পারদে এই বিশেষত্ব প্রথম আবিষ্কার করেন। এই বৈশিষ্ট্য ব্যাখ্যা করা হয় বার্ডিন-কুপার-শ্রিফার তত্ত্ব [Bardeen-Cooper-Schrieffer (BCS) theory] দ্বারা।

কিন্তু অধিকাংশ অতিপরিবাহী কেবল খুব নিম্ন তাপমাত্রায় অতিপরিবাহী থাকে। অতিপরিবাহী পদার্থের বৈশিষ্ট্য হল এর ভিতর থেকে চৌম্বক ক্ষেত্রকে বার করে দেয়। তাই অতিপরিবাহীর বিকর্ষণে চুম্বক ভাসতে পারে। এই ভাসান অর্থাৎ লেভিটেশন ব্যবহার করে খুব দ্রুতগামী ট্রেন চালানো হয় যাতে লাইনের সঙ্গে ঘর্ষণ না হয়।

কিছু পদার্থ রয়েছে যেগুলো সাধারণ অতিপরিবাহীগুলি যে তাপমাত্রায় অতিপরিবাহিতা দেখায় তার চেয়ে বেশি তাপমাত্রায় এই ধর্ম প্রদর্শন করে। এদের উচ্চ তাপমাত্রা অতিপরিবাহী বলা হয়।২০২০ সালের একটি গবেষণা অনুসারে, Carbonaceous sulfur hydride হল 15 °সে বা 288K এবং 267 GPa বায়ুচাপে প্রাপ্ত অতিপরিবাহী।

এম আর আই (ম্যাগ্নেটিক রেসোনান্স ইমেজিং) মেশিনের চৌম্বক ক্ষেত্র তৈরির জন্য এত বেশি বিদ্যুত লাগে যে তার রোধ কম করতে অতি পরিবাহী বর্তনী ব্যবহার করতে হয়।

অতিপরিবাহীর উপাদানগত বৈশিষ্ট্য 
একটি সাধারণ কন্ডাক্টরের বেলায়, তরিৎ প্রবাহকে একটি বিশালাকার আয়ন ল্যাটিসের উপর দিয়ে বয়ে যাওয়া ইলেকট্রন প্রবাহী হিসেবে কল্পনা করা যেতে পারে। ইলেকট্রনগুলো অনবরত ল্যাটিসের আয়নের সাথে সংঘর্ষে লিপ্ত হয়, আর এই সংঘর্ষের সময় এই বিদ্যুৎ অর্থাৎ ইলেক্ট্রনের প্রবাহ যে শক্তি বহন করছিল তার কিছু অংশ সেই ল্যাটিস দ্বারা শোষিত হয় আর তাপে পরিণত হয়। এই তাপ হচ্ছে ল্যাটিস আয়নগুলোর মধ্যকার কম্পমান গতিশক্তি। এর ফলে বিদ্যুৎ প্রবাহ যে শক্তি বহন করছিল তা ক্রমাগতভাবে কমতে থাকে। এই ঘটনাটাই হল বৈদ্যুতিক রোধ এবং জুল হিটিং।

অতিপরিবাহী বা সুপারকন্ডাক্টরের বেলায় পরিস্থিতিটি ভিন্ন। একটি সাধারণ সুপারকন্ডাক্টরে ইলেকট্রন প্রবাহী আলাদা আলাদা ইলেকট্রন নিয়ে গঠিত হয় না, বরং এটি গঠিত হয় দুটো ইলেক্ট্রনের জোড়া বা পেয়ার নিয়ে, অর্থাৎ অনেকগুলো ইলেকট্রন জোড়া নিয়েই ইলেকট্রন প্রবাহ তৈরি হয়। এই জোড়াগুলোকে বলা হয় কুপার পেয়ার। এই জোড়াটি যে আকর্ষণ বল নিয়ে গঠিত হয় সেটি আসে ইলেকট্রনগুলোর মধ্যকার ফোননের আদান প্রদানের ফলে। কোয়ান্টাম বলবিদ্যা অনুসারে বলা যায় এই কুপার পেয়ারের শক্তি বর্ণালী বা এনার্জি স্পেকট্রামে শক্তি পার্থক্য বা এনার্জি গ্যাপ থাকে। এর অর্থ হচ্ছে সেই প্রবাহকে উত্তেজিত করতে একটি সর্বনিম্ন পরিমাণ শক্তি ΔE সরবরাহ করতে হবে। তাই যদি এই ΔE ল্যাটিসের তাপশক্তি kT এর চেয়ে বেশি হয় (এখানে, k হচ্ছে বোলটজম্যান ধ্রুবক, এবং T হচ্ছে এর তাপমাত্রা) তাহলে ল্যাটিসের দ্বারা ইলেকট্রনের প্রবাহ বিক্ষিপ্ত হবে না। এজন্য কুপার পেয়ার প্রবাহ হচ্ছে একটি সুপারফ্লুইড বা অতিপ্রবাহী, অর্থাৎ কোন রকম শক্তির খরচ ছাড়াই এটি প্রবাহিত হতে পারে।

তথ্যসূত্র 

তড়িৎ প্রকৌশল
পদার্থবিজ্ঞান
ভৌত ঘটনা
পদার্থের দশা
পদার্থবিজ্ঞানে অমীমাংসিত সমস্যা
দশান্তর
নেদারল্যান্ডসে বিজ্ঞান ও প্রযুক্তি
ওলন্দাজ উদ্ভাবন
আপাত মান

আপাত মান () গ্রহ, তারা বা অন্যান্য জ্যোতিষ্কের আপাত উজ্জ্বলতার একটি পরিমাপ। পৃথিবী থেকে একটি জ্যোতিষ্কের উজ্জ্বলতা যতটুকু দেখা যায় তার পরিমাপকে আপাত উজ্জ্বলতা বলে। এটি উজ্জ্বলতার একটি শ্রেণী বা প্রভা। একটি জ্যোতিষ্ক যত উজ্জ্বল হয় তার আপাত মান তত কম হয়।

উল্লেখযোগ্য আকাশীয় বস্তুর টেবিল 

|}

তথ্যসূত্র

বহিঃসংযোগ 
 The astronomical magnitude scale (International Comet Quarterly)

পর্যবেক্ষণমূলক জ্যোতির্বিজ্ঞান
পরিমাপের লগারিদমীয় মাপনী
সিরিয়ার জাতীয় পতাকা



ইতিহাস 
বিভিন্ন সময়ে সিরিয়া মোট ৬ বার জাতীয় পতাকা প্রবর্তন করে। অবশ্য ৬ বারে ৬টি আলাদা নয়, বরং ৪টি ভিন্ন নকশার পতাকা ব্যবহার করা হয়।

সিরিয়ার প্রথম জাতীয় পতাকা ১৯২০ সালে চালু হয়। এটি জর্ডানের জাতীয় পতাকার সাদা ও সবুজ অংশ দুটির অবস্থান পাল্টে তৈরি করা হয়। বর্ণ ও নকশা নেয়া হয়ে ছিলো নিখিল-আরব পতাকা হতে। তারকা গুলি নির্দেশ করছিলো যে, সিরিয়া প্যান আরব বর্ণ ব্যবহারকারী প্রথম দেশ। ফরাসিরা যখন সিরিয়া অধিকার করে নিজেদের ম্যান্ডেট বা শাসনে রাখে, তখন এর পতাকা হিসাবে নীল রঙের একটি পতাকা চালু হয়। এর কেন্দ্রে একটি সাদা বৃত্ত, এবং কোনায় একটি ফরাসি পতাকা ছিল। এক মাস পরে পতাকাটি পাল্টে সবুজ-সাদা-সবুজ বর্ণের অনুভূমিক তিনটি অংশ বিশিষ্ট পতাকা প্রবর্তিত হয়, যার পার্শ্বে ফরাসি তেরঙ্গা পতাকা ছিল। এই পতাকাটি ১৯২৫ হতে ১৯৩৬ সাল পর্যন্ত ব্যবহার করা হয়।

এর পর পতাকাটি সবুজ, সাদা, কালো বর্ণের অনুভূমিক অংশ বিশিষ্ট নকশায় পাল্টে নেয়া হয়। এর কেন্দ্রের সাদা অংশে তিনটি লাল রঙের পাঁচ কোনা তারকা ছিলো। ফরাসি-সিরীয় চুক্তির মাধ্যমে সিরিয়া আংশিক স্বাধীনতা অর্জনের পর এই পতাকাটি চালু হয়।

১৯৪৪ সালে সিরিয়া পূর্ণ স্বাধীনতা অর্জনের পরে সবুজ-সাদা-কালো পতাকাটি ব্যবহার করা অব্যাহত থাকে। ১৯৫৮ সালে সিরিয়া ও মিশর যুক্ত হয়ে সংযুক্ত আরব প্রজাতন্ত্র নামের দেশ গঠন করে। এসময় হতে চালু হয় লাল-সাদা-কালো পতাকা, যার কেন্দ্রস্থলে দুইটি সবুজ তারকা আছে।

১৯৬১ সালে সিরিয়া যখন এই যুক্ত প্রজাতন্ত্র ত্যাগ করে, তখন অল্প সময়ের জন্য পূর্বের সবুজ-সাদা-কালো পতাকা আবার চালু হয়। তবে ১৯৬৩ সালের বাথ পার্টির অভ্যুত্থানের পরে লাল-সাদা-কালো পতাকা, যার কেন্দ্রস্থলে ছিলো ৩টি সবুজ তারকা, আবার চালু হয়। (একই পতাকা ঐসময় ইরাক ব্যবহার করতো)। ১৯৭১ সালে লাল-সাদা-কালো পতাকা প্রবর্তিত হয়, যার কেন্দ্রস্থলে একটি সোনালী ঈগল পাখি ছিলো। এসময় সিরিয়া, মিশর ও লিবিয়া একত্রে ফেডারেশন অফ আরব রিপাবলিক নামের যুক্তরাজ্যে পরিণত হয়েছিলো।

১৯৮০ সাল হতে বর্তমানের লাল-সাদা-কালো পতাকা, যার কেন্দ্রে দুটি সবুজ তারকা আছে, তা আবার চালু হয়।

তাৎপর্য 
পতাকার বর্ণগুলি আরবদের চিরন্তন বর্ণ হিসাবে স্বীকৃত। এধরনের বর্ণ ইয়েমেন, মিশর, সুদান এবং ইরাকের জাতীয় পতাকায় দেখা যায়। কেন্দ্রের দুইটি তারকা মিশর ও সিরিয়ার প্রতীক, যারা মিলে সংযুক্ত আরব প্রজাতন্ত্র গঠন করেছিলো। সবুজ বর্ণটি ফাতেমীয় খলিফাদের, সাদাটি উমাইয়া খলিফাদের, এবং কালো বর্ণটি আব্বাসীয় খলিফাদের প্রতীক। লাল বর্ণটি শহীদদের রক্তের প্রতীক।

আরও দেখুন

বহিঃসংযোগ 
 সিরিয়ার পতাকার ইতিহাস

সিরিয়া
দেশ অনুযায়ী পতাকা
সিরিয়ার জাতীয় প্রতীক
এশিয়ার পতাকা
সিলিকন ডাই অক্সাইড

সিলিকন ডাই-অক্সাইড () একটি রাসায়নিক যৌগ যা সিলিকনের অক্সাইড। এটি সিলিকা (Silica) নামেও পরিচিত। এর রাসায়নিক সংকেত । প্রকৃতিতে এটি বালু, কিংবা অর্ধ-মূল্যবান, দানাদার কোয়র্ট্‌স্‌  আকারে পাওয়া যায়। এছাড়া ডাইঅ্যাটম নামের এক ধরনের শৈবালের কোষপ্রাচীরেও এর দেখা মেলে। সিলিকা ভূ-পৃষ্ঠের সবচেয়ে সহজলভ্য খনিজ পদার্থ।

সিলিকা বিভিন্ন ধরনের কাচ এবং কংক্রিট প্রস্তুতে ব্যবহার করা হয়।

অজৈব যৌগ
অক্সাইড খনিজ
সিলিকন যৌগ
অক্সাইড
অক্সিজেন যৌগ
সিরামিক উপকরণ
উচ্চতাপসহ উপাদান
ই-সংখ্যায়িত খাদ্যে সংযোজিত দ্রব্য
আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক